Die brand het ’n gifgas afgegee waarvan die suidooster sowat 14 500 ton oor Macassar gewaai het. Twee van die inwoners wat dit ingeasem het, is dood.
’n Inwoner wat vanweë haar betrokkenheid by familielede van die huidige ramp anoniem wil bly, sê daai tyd sal haar altyd bybly.
Sy vertel: “Ek het daai tyd by Pick n Pay gewerk en die driver van die bussie wat ons ná ons skof huis toe gevat het, het daai giftige gasse ingeasem.
Die persoon sê: “Ek het elke oggend gebid voordat ek werk toe is, want jy weet nie of jy weer huis toe sal kom nie.
“En hoe meer ’n mens met dié stowwe werk, hoe meer verslap jou waaksaamheid en jy raak naderhand so gerus, jy dink jy werk met lekkers.”
Die uitvoerende hoof van RDM, Norbert Schulze, bestempel in ’n verklaring die ondersoek na die ongeluk as sensitief.
Hy vra daarom onder meer dat die media die privaatheid van die slagoffers se familielede moet respekteer.
Schulze sê: “Ons besef daar is baie vrae. Daarom is ons daartoe verbind om deursigtig te wees. Maar vir nou is ons prioriteit om na die welstand van die naasbestaandes om te sien.”